Kristallnacht

Ang Kristallnacht (Inaleman para sa "Gabii sa Kristal" kun "Gabii sa mga Bildo") mao ang gipangalan sa kagabhion sa Nobyembre 9–10, 1938. Niining gabhiona gipang-atake sa mga Nazi ang mga Hudiyo, apil ang ilang mga sinagoga ug mga negosyo sa tibuok Alemanya ug Awstriya. Gingalan kini tungod kay niadtong gabhiona daghan ang mga bintana sa mga kabalayan ug mga edipisyong Hudiyo ang gipangbuak.
Gisundan ang kristallnacht sa daghang mga tuig sa diskriminasyon batok sa mga Hudiyo. Gihimo ni Adolf Hitler ang antisemitismo isip usa ka polisiya sa gobyerno sa dihang misaka siya sa gahom. Ang kinaluogang panghitabo nga antisemitiko human sa Kristallnacht mao ang Olokawsto.

Niadtong Nobyembre 7, 1938, usa ka Polakong Hudiyo, kansang mga ginikan bag-o lang gideportar gikan sa Alemanya, mipusil sa usa ka Alemang diplomata didto sa Paris. Ang opisyal wala dayon namatay niadtong adlawa, apan mipanaw niadtong Nobyembre 9 tungod sa iyang samad. Niadtong gabhiona ang mga Nazi adunay gipahigayon nga salo-salo. Sa dihang nabalitaan nila ang kamatayon sa diplomata, naghimo'g usa ka diskursong antisemitiko si Joseph Goebbels, ang Ministro sa Propaganda sa partidong Nazi. Iyang giawhag ang mga Aleman nga mobalos sa mga Hudiyo, busa nagsugod ang pangatake sa mga Hudiyo. Daghan ang gipangpatay nga mga Hudiyo, ug labi pang daghan ang gipanggubang mga negosyo ug mga edipisyo.

 Schultheis, Herbert. Die Reichskristallnacht in Deutschland nach Augenzeugenberichten (Bad Neustädter Beiträge zur Geschichte und Heimatkunde Frankens 3). Bad Neustadt a. d. Saale: Rötter Druck und Verlag. 1985. ISBN 978-3-9800482-3-1.

Galeriya sa hulagway 

Antisemitismo
Nazi nga Alemanya
Kasaysayang Hudiyo